***Vestjydsk jagthornsblæserlaug***.

***Oldermanden*** Stendis 2-3-2018

I 2017 måtte vi tage afsked med vores æresmedlem og laugsbror Anders From vi vil huske Anders som en gemytlig broder som ikke gjorde meget væsen af sig, Anders blev optaget i lauget 2005. han bidrog med at underviste de nye laugsbrødre og søstre i kunsten at blæse jagthorn , og i en periode var han også kassemester i lauget, når jeg spurgte ham om han ville undervise, så sagde han ja hvis i kan bruge mig.

***Jeg vil gerne, at vi på værdig vis giver Anders et sidste ”Last Post” – efterfulgt af 1 minuts stilhed.***

*Ære være Anders Froms minde.*

Velkommen til vores nye laugsbrødre. Jacob,Poul ogTommy .I er nu optaget og dermed fuldgyldige brødre, her i Lauget . I har gennem nogen tid deltaget i vores Onsdagssamlinger på Skovlund. Vi har bemærket, at det ikke falder jer svært at være iblandt os og dermed ”leve dog ind i ånden og tonen i lauget”. I har i løbet af efteråret øvet i at få et jagthorn til at tone uden synderlig mislyd, Ulrich, Jørgen og Leif har haft fornøjelsen at lære jer den svære kunst det er at blæse i jagthorn, og i skal nu indgå i lauget sammen med os andre, og vise jeres kunnen ved kommende duelighedsprøver.

***Til oplysning for jer laugsbrødre og søstre skal jeg minde om, at dette er et Laug og ikke en forening.***

***At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden***

***i Lauget forpligtet sig til at overholde de bestemmelser, der er nedfældet i vor Laugsskrå.***

***I vor Laugsskrå er Laugets formål nedfældet. Det lyder således***.

***Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.***

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger. Det i sig selv er en udfordring idet vores kunnen er så forskellig.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

***Årets gang.***

***Duelighedsprøverne blev i 2017 afholdt i Viborg***

Vi mødte som sædvanlig talstærkt op, både solo og grupper. For at forsvare ” vores pokaler”. Vi fik vores pokaler både i solo og gruppe, tillykke med det. *Jeg mener det er vigtigt at vi støtter op om duelighedsprøverne, selv om man har erhvervet de mærker man kan få, både for at støtte dem som skal op solo første gang og for at være med til at markere at vi stadig kan gøre os i gruppe.*

***Fm 2017***

Forbundsmesterskabet blev i 2017 afholdt på Lolland, vi mødte op med godt humør, medbringende vores pavlionger slog vi lejr, en lidt kølig og blæsende dag. Der blev dystet i både solo og grupper. Vi deltog både i parforce og furst pless Jesper på pareforce og Peter og Peter i mester række i furst pless . I gruppen skulle vi forsvare vores placering A gruppen. Alle kæmpede bravt og da resultaterne blev offentlig gjort ville begejstring ingen ende tage. Vi fik en flot 1 plads i gruppen og dermed flyttede vi op i mester rækken og Peter og Peter fik henholdsvis en 1 og en 2 plads. Der blev skålet i champagne og taget billeder til den store guldmedalje.

***Sommer afslutning***

Vores sommer afslutning på Skovlund en god tradition, Ulrich og hans ”hjælpere” Ulla-Helle og Alex stod for en skovtur med diverse opgaver, lauget var vært med bøffer mm. Og grillen blev passet af undertegnede og skriverkalen

**Vildt tilberedning**.

En dag vi alle ser frem til, hvad mon vores gildemester har fundet på, der var som sædvanlig kage til eftermiddags kaffe, der blev også tid til en øl og bitter. Årets tema var fars i alle afskygninger og svampe ret til forret, kagen til eftermiddags kaffe var blåbær tærte.

***Venø fasan jagt.***

Fasan jagt hos Hans Peter vejret i år viste sig igen fra den pæne side, vi startede med rundstykker med hvad der tilhører, Ulrich tog sig selv den ære at være fiskal og se til at alt foregik som det sig som det skulle, en rigtig god dag med både begasiner højt flyvende fasaner og flere harer, der blev leveret fire snepper en begasin 6 harer ,20 fasaner og en husmår. Vores vandre pokal (iben hjejle) gik til Ulrich som han skal give husly til næste år, vi må håbe at der bliver en form for venø jagt igen i år selv om Hans Peter har sat ejendommen til salg.

***Skriverkarl***

Når man går ind på vores hjemmeside, så kan man se han gør et kæmpe arbejde, galleri – kalender-noder m.m. kan bruger mange timer på at opdatere det hele således at vi til enhver tid kan se hvad der sker i lauget. Lige i øjeblikket arbejder du i samarbejde med hjerl hede at gøre vores reklame til fm klar. En stor tak til dig Poul

***Gildemester.***

Begasiner – snepper – and- gås – fasan bæver –rådyr- krondyr –vildsvin mm.Du er din titel værdig. Det er altid en fornøjelse når du forestår vores gilder, vi prøver mange nye retter og måder at tilberede dem på, og ikke mindst så leverer du næsten altid de råvarer vi skal tilberede både vildt og tilbehør som svampe.

Brygmester.

Vi ser altid frem til at smage dine drikke, og om vores hals og maver kan klare mosten. Jeg må sige at du er kommet godt efter det, og du gør dig umage hver gang og sørger for at der altid er en flaske til vores gilder, hvis du løber tør for materialer så må du jo hviske det i ørene på vores gildemester således han kan hjælpe dig. Forsæt endelig vi glæder os hver gang vi skal smage på din kunnen.

**Spillemester..**

Endnu et år er gået, hvor vi sætter din tålmodighed på prøve når du skal lære os nye stykker og få vores signaler til at lyde rigtig. Som jeg har sagt det før så var vores spillemæssige kunnen ikke nået det stadie som det er i dag. Jeg ved at du vil forsætte som spillemester dog i et andet omfang end i dag.

***Kassemester.***

Chalotte du passer på vores laugskasse som det sig hør og bør for en kassemester, og stiller spørgsmål når vi gerne vil bruge penge. Skulle der være nogen der er i tvivl og det så kan de jo bare spørge ind til kassen når du fremlægger din beretning.

***Spillemester***

Spillemester vil kort redegøre for det foregående års aktiviteter og evt. tanker og det kommende år.

***Kassemester*** vil redegøre for laugsbussen

*10 og 25 års jubilarer*

Her efter vil jeg gerne se vore 10 og 25 års jubilarer.

***Det kommende år***

Det kommende år byder igen på nye udfordringer og oplevelser af diverse art. Som de fleste ved så har vi fået fornøjelsen at afholde fm på hjerl hede i år, der vil blive brug for frivillige hænder når det skal løbe af staben, nærmere herom senere på foråret, laugsstyrelsen er godt i gang og har det meste på plads med hjerl hede og dj.

Hermed er beretningen slut. Har nogen noteret sig ting, der ønskes nærmere belyst, kan dette ske, når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik- men meget gerne forslag til det kommende års program.

**Om valghandling står der i vores lavsskrå**

***Valget styres af oldermanden, der alene fastsætter bestemmelser for valghandlingen.***

***Dog skal enhver afstemning være åben ved håndsoprækning og ingen skjælm skal dølge sin mening.***

Laugsstyrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Jeg vil gerne henstille til forsamlingen at der foretages genvalg til de øvrige poster.

Tak til laugsstyrelsen for det år der er gået og den indsats i yder.

***Herefter almindelig debat***

***Oldermand***

***Keld Nielsen***